העימות האווירי בין ישראל לסוריה ואיראן (פברואר 2018)

העימות האווירי בין ישראל לסוריה ואיראן, התנהל בבוקר 10 בפברואר 2018, תוך סדרת קרבות בין חיל האוויר הישראלי לכוחות סוריים ואיראניים: כטב"ם איראני מסוג שאהד 141 שחדר לישראל יורט על ידי מסוק אפאצ'י ישראלי. בתגובה נוספת הפציץ חיל האוויר הישראלי גם את קרון ההפעלה של הכטב"ם בשדה התעופה T-4. אחד המטוסים התוקפים, מדגם F-16I סופה, נפגע מירי נ"מ של צבא סוריה והתרסק ליד קיבוץ הרדוף. בעקבות זאת תקף חיל האוויר הישראלי 12 מטרות סוריות ואיראניות בסוריה ובתקיפות אלה בין 6 – 25 הרוגים, חלקם חיילים איראניים. במהלך שנת 2017 החלה איראן במאמצים מתמשכים להתבסס בסוריה, בהמשך לתמיכתה במשטר אסד במלחמת האזרחים בסוריה. גורמים ביטחוניים ישראליים העריכו כי איראן עלולה לנצל את נוכחותה סמוך לגבול הישראלי לאיסוף מודיעין ואף לביצוע פעולות התקפיות כנגד ישראל. המתח גבר כאשר ב-2 בדצמבר 2017 הופצץ בסיס איראני בשלבי הקמה ליד דמשק, לכאורה על ידי חיל האוויר הישראלי. ישראל הודתה כי היא ביצעה באותו החודש מספר תקיפות בסוריה, אשר לטענתה, נועדו למנוע את ההתבססות האיראנית המתמשכת בגבול. ב-10 בפברואר 2018 לאחר השעה 4:00 לפנות בוקר זיהה מערך הבקרה בחיל האוויר הישראלי כטב"ם איראני מסוג שהאד 141 שחדר לשטח ישראל באזור בית שאן. הכטב"ם שוגר מבסיס T-4 שבסוריה ויורט בהצלחה בשעה 4:30 על ידי מסוק קרב מדגם AH-64D אפאצ'י לונגבו "שרף". שרידי הכטב"ם נתפסו בידי צה"ל והועברו לניתוח טכנולוגי. בהמשך פורסם שהכטב"מ האיראני שהופל נשא עליו חומר נפץ מסוג TNT במטרה לבצע פיגוע טרור ("מל"ט מתאבד") או לשם העברתו לגורמי טרור באיו"ש. בתגובה לכך, בשעה 5:30 שמונה מטוסי F-16I סופה שיגרו משמי הגליל חימוש מדויק אל עבר שדה התעופה T-4 שבסוריה. בתקיפה הושמד קרון ההפעלה, כטב"מים אחדים וכמה מבנים של שדה התעופה. במהלך התקיפה נורו לעבר המטוסים הישראלים למעלה מ-20 טילי נ"מ מסוג S-200 על ידי צבא סוריה. הטילים הפעילו אזעקות ברמת הגולן ושרידים של אחדים מהם נפלו בשטח ישראל. כמה טילים אף שייטו מעל מרכז הארץ והתרסקו בים התיכון. אחד המטוסים התוקפים נפגע מטיל נ"מ מעל שטח ישראל והתרסק ליד קיבוץ הרדוף. הטייס והנווט נטשו את המטוס, צנחו בשטח ישראל ופונו לבית החולים רמב"ם. תחקיר של חיל האוויר הישראלי, שפורסם כעבור שבועיים, קבע כי ”במתח שבין השלמת המשימה אל מול התגוננות והקפדה על שרידות, טעה הצוות מקצועית שלא התגונן כנדרש. פעולותיו לא תאמו את סדר העדיפויות הנדרש באיום הטילים שבו היה מצוי”. בתגובה תקף חיל האוויר הישראלי 12 מטרות בשטח סוריה, בהן שלוש סוללות הגנה אווירית סוריות וארבע מטרות איראניות ליד דמשק. לדברי ראש להק המטה בחיל האוויר, תת-אלוף תומר בר, הייתה זו התקיפה הנרחבת ביותר נגד מערך הנ"מ הסורי מאז מלחמת לבנון הראשונה, ובין הסוללות שנפגעו ישנן סוללות SA-5,‏ SA-17 ומרכז שליטה ובקרה של סוללת SA-2. לפי דיווחי ארגון המעקב הסורי אחרי זכויות אדם, בתקיפות נהרגו 6 אנשי משטר אסד ומיליציות התומכות בו, בהם חברי מיליציות שאינם אזרחים סורים, וכנראה אף אנשי משמרות המהפכה האסלאמית. ה"וול סטריט ג'ורנל" ציטט דיווחים סוריים שלפיהם נהרגו בתקיפות 25 בני אדם. ישראל ישראל: פנתה לרוסיה בבקשה שתפעל למניעת הסלמה נוספת, וגם פנתה למועצת הביטחון של האומות המאוחדות בדרישה שתגנה את "הפרובוקציות האיראניות". ראש ממשלת ישראל בנימין נתניהו אמר: "איראן הפרה את הריבונות שלנו – נגן על עצמנו מפני כל התקפה". איראן איראן: הצהירה כי "ישראל פתחה את שערי הגיהנום" ודחתה את הדיווחים על הפלת המל"ט האיראני. רוסיה רוסיה: בתגובה לתקריות הוציאה הודעה רשמית בה היא קוראת "לכבד את ריבונות סוריה" ומצהירה כי "כל איום על אנשינו בלתי מקובל". ארצות הברית ארצות הברית: משרד ההגנה מסר הודעה ובה נאמר שארצות הברית לא השתתפה בתקיפות אך היא תומכת בזכותה של ישראל להגן על עצמה מפני איומים על שטחה ועל תושביה. הממלכה המאוחדת הממלכה המאוחדת: שר החוץ הבריטי בוריס ג'ונסון הביע דאגה מההסלמה ותמיכה בזכותה של ישראל להגן על עצמה. הוא הביע דאגה מהפעולות של איראן וקרא לרוסיה ללחוץ על המשטר ותומכיו לרסן את עצמם ולמנוע הסלמה. האומות המאוחדות האומות המאוחדות: מזכ"ל האו"ם אנטוניו גוטרש אמר כי הוא עוקב מקרוב אחר ההסלמה הצבאית "המבהילה" בסוריה, ובגלישה המסוכנת אל מעבר לגבולותיה, וקרא להפסקה מיידית של ההסלמה והאלימות ברחבי סוריה. חזבאללה חזבאללה: הצהיר כי התגובה הסורית להתקפה הישראלית מסמנת "שלב אסטרטגי חדש", אשר שם קץ להפרת הריבונות הסורית. טיל נ"מ S-200 מטוס קרב F-16I סופה מסוק קרב AH-64D אפאצ'י לונגבו "שרף" ליעד אוסמו ואחיה ראב"ד, דיווח: שישה נהרגו בתקיפות צה"ל בסוריה, בהם זרים, באתר ynet, 11 בפברואר 2018. Tension Rises Between Israel and Iran After Syria Clash, Wall Street Journal, פברואר 2018. כך יירט צה"ל את המל"טים האיראניים בדרכם לישראל, באתר צה"ל כוחות צה"ל יירטו מל"ט איראני ותקפו בתגובה מטרות איראניות בסוריה, אתר צה"ל, 10 בפברואר 2018 יואב זיתון, אחיה ראב"ד, ליעד אוסמו, איתי בלומנטל ואיתמר אייכנר, צה"ל יירט מל"ט איראני שחדר לישראל; תקיפה בסוריה, F-16 התרסק בשטח ישראל, באתר ynet, 10 בפברואר 2018 עדי חשמונאי, דניאל סיריוטי, שלומי דיאז, שלמה צזנה, מתקפה נרחבת בעומק סוריה: מטוסי חיל האוויר תקפו את מערך ההגנה האווירית הסורית ומטרות איראניות, באתר ישראל היום, 10 בפברואר 2018. מערכת אתר חיל-האוויר, ‏התחממות בצפון: חיל-האוויר תוקף מטרות איראניות סוריה, באתר חיל האוויר הישראלי, 10 בפברואר 2018. אוריאל בארי 20.02.18 10:55 ה' באדר תשעח, ‏למרות ההכחשות: כך נראית התבססות איראן בסוריה, באתר "סרוגים", 20 בפברואר 2018 ג'קי חורי, דיווחים בסוריה: ישראל תקפה את הבסיס הצבאי שאיראן מקימה ליד דמשק, באתר הארץ, 2 בדצמבר 2017 יואב זיתון, תיעוד: הפלת המל"ט האיראני, באתר ynet, 10 בפברואר 2018. צפו - כך יירט מסוק קרב את הכטב"ם האיראני שחצה לשטח ישראל, אתר צה"ל, 10 בפברואר 2018. הטייס שיירט את המל"ט: "זיהינו שמדובר במל"ט איראני, כשהוא חצה את הגבול - הפלנו אותו", אתר צה"ל, 11 בפברואר 2018. טייסת "הצרעה" (טייסת 113) מפעילה מסוקי "שרף". ניר דבורי, חדשות 2, ‏"המל"ט לא הושמד כדי שנוכל ללמוד עליו", באתר ‏מאקו‏, 11 בפברואר 2018. אמיר בוחבוט, טל שלו, אבי יששכרוף, יואב איתיאל , אלי אשכנזי ושלומי גבאי‏, בכיר בחיל האוויר: "הפגיעה הגדולה בהגנה האווירית הסורית מ-1982", באתר וואלה, 10 בפברואר 2018. טל לב רם, ‏הותר לפרסום: המל"ט האיראני שהופל בצפון נשא חומר נפץ וכוון לביצוע פיגוע, באתר מעריב אונליין, 13 באפריל 2018. ניר דבורי, ‏ההערכה: המטוס נפגע מרסיסי הטיל, באתר ‏מאקו‏, 10 בפברואר 2018 המטוס ננטש עקב נ"מ סורי; צה"ל תקף 12 מטרות סוריות ואיראניות; דיון חירום בקריה, באתר ynet, 10 בפברואר 2018 אלון בן דוד, ‏דוח תקלה: הפלת ה-F-16 תגביר את תאבונם של אסד, איראן וחיזבאללה, באתר מעריב אונליין, 16 בפברואר 2018 רמ"ט חה"א: המטוס נפגע כנראה מטיל נ"מ מעל שטח ישראל, באתר גלובס, 10 בפברואר 2018. סיכום התחקיר המבצעי של פעילות חיל האוויר, באתר צה"ל, 25 בפברואר 2018 מערכת אתר צה"ל, תקיפה רחבת היקף כנגד מערך ההגנה האווירית הסורי ומטרות איראניות בסוריה, באתר צה"ל, ‏10 בפברואר 2018 כתבי חדשות 2, ‏"נבדק האם המטוס נפגע מאש סורית", באתר ‏מאקו‏, 10 בפברואר 2018 גל פרל פינקל, ‏כללי משחק חדשים בחזית הצפונית, באתר דבר העובדים בארץ ישראל, 16 בפברואר 2018 איתמר אייכנר, מסר מישראל לרוסיה: התערבו בהקדם למנוע עוד הסלמה, באתר ynet, 10 בפברואר 2018 יניר קוזין, ‏ישראל פנתה למועצת הביטחון: "גנו את הפרובוקציות האיראניות", באתר מעריב אונליין, 10 בפברואר 2018 שלמה צזנה, נתניהו: "איראן הפרה את הריבונות שלנו - נגן על עצמנו מפני כל התקפה", באתר ישראל היום, 10 בפברואר 2018 דניאל סיריוטי, איראן: "ישראל פתחה את שערי הגיהנום", באתר ישראל היום, 10 בפברואר 2018 איתמר אייכנר, אליאור לוי וליעד אוסמו, רוסיה: לכבד את ריבונות סוריה, כל איום על אנשינו בלתי מקובל, באתר ynet, 10 בפברואר 2018 "U.S. supports Israel's right to defend itself: Pentagon". Reuters. 10 בפברואר 2018. {{cite news}}: (עזרה) http://www.jpost.com/Arab-Israeli-Conflict/EU-warns-of-spiraling-violence-after-Israel-Syria-border-incident-542403 "Statement attributable to the Spokesman for the Secretary-General on the Syrian Arab Republic | United Nations Secretary-General". www.un.org (באנגלית). נבדק ב-11 בפברואר 2018. {{cite web}}: (עזרה) אורלי הררי, חיזבאללה: "עידן אסטרטגי חדש", באתר ערוץ 7, 10 בפברואר 2018